**Suplement i Certifikatës për kualifikimin profesional,**

**RECEPSION (PILOT) , Niveli III në KSHK, referuar nivelit III të KEK**

**Individi është i aftë:**

* Tё komunikojё me etikë me klientёt nё recepsion në gjuhën amëtare dhe nё gjuhё tё huaj.
* Të përdorë gjuhën e profesionit gjatë komunikimit në recepsion.
* Të kryejë rezervime.
* Të kryejë regjistrimin (check-in) e klientëve.
* Tё ofrojё asistencё pёr klientёt nё hotel.
* Të menaxhojë ankesat dhe kërkesat e klientëve.
* Të bashkëpunojë me sektorë të tjerë të hotelit (housekeeping, bar, restorant, administratë, etj.).
* Të kryejë çregjistrimin e klientёve (check-out).
* Tё kryejё veprime financiare nё recepsion
* Të plotёsojё dhe tё ruajё dokumentacionin qё lidhet me veprimtarinё nё recepsion.
* Tё pёrgatisё raporte dhe statistika.
* Të kryejë shitje në recepsion.
* Të zbatojë parimet e sipërmarrjes gjatë procesit të punës në recepsion.
* Tё menaxhojë informacionin e brendshëm dhe të jashtëm për kryerjen e veprimeve nё recepsion.
* Tё pёrdorё mjetet, pajisjet dhe programet kompjuterike tё recepsionit.
* Të zbatojë rregullat e etikës profesionale në recepsion.
* Të zbatojë rregullat e sigurisë dhe tё privatёsisё së klientit.
* Të zbatojë rregullat e mbrojtjes sё mjedisit, tё sigurisë në punë dhe emergjencës në shërbimet e recepsionit.
* Të përdorë teknologjinë dixhitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Recepsion (pilot)”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punësi si recepsionist në hotele të ndryshme në industrinë e mikpritjes.

Me përfundimin e kualifikimit profesional “Recepsion (pilot)”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).